3 a6 C. PLINII HIST. NAT. LIB. XXXII 



bus earum impositis : item araneorum morsus sanantur. 

 In summa contra omnia venena , vel potu , vel ictu , vel 

 morsu noxia, succus earum e jure decoctarum, effica- 

 cissimus habetur. Sunt et servatis piscibus medicinae , 

 salsamentorumque cibus prodest a serpente percussis , 

 et contra bestiarum ictus, mero subinde hausto, ita ut 

 ad vesperam cibus vomitione reddatur. Peculiariter a 

 chalcide , craste , aut quas sepas vocant , aut elope , 

 dipsadeve percussis. Contra scorpionem largius sumi , 

 sed non evomi salsamenta prodest , ita ut sitis toleretur : 

 et imponere eadem plagis convenit. Contra crocodilorum 

 quidem morsus non aliud praesentius habetur. Privatim 

 contra presteris morsum sarda prodest. Imponuntur sal- 

 samenta et contra canis rabiosi : vel si non sint ferro 

 ustae plagae , corporaque clysteribus exinanita , hoc per 

 se sufficit. Et contra draconem marinum ex aceto impo- 

 nuntur. Idem et cybio effectus. Draco quidem marinus 

 ad spinse suae, qua ferit, venenum, ipse impositus, vel 

 cerebro toto prodest. 



Rana marina, vi; fluviatilis, li ; rana rubeta , 1 : observationes 

 circa eas , xxxv. 



XVIII. Ranarum marinarum ex vino et aceto deco- 

 ctarum succus contra venena bibitur, et contra ranae 

 rubetae venenum, et contra salamandras. E fluviatilibus , 

 si carnes edantur, jusve decoctarum sorbeatur, prosunt 



